**รายละเอียดตัวชี้วัดประสิทธิภาพกระบวนการยุติธรรมทางอาญา**

ตัวชี้วัดประสิทธิภาพกระบวนการยุติธรรมทางอาญา (Criminal Justice Performance Indicators) ประกอบด้วย 7 ชุด 21 ตัวชี้วัด (REGRADE) ดังนี้

1. ประชาชนรับรู้กฎหมายและสิทธิพื้นฐาน (Rights and Legal Knowledge) ประกอบด้วย 1 ตัวชี้วัด
2. การควบคุมอาชญากรรมที่มีประสิทธิภาพ (Effective Crime Control) ประกอบด้วย 2 ตัวชี้วัด
3. กระบวนการยุติธรรมบนพื้นฐานการบริหารจัดการที่ดี (Good Governance Justice) ประกอบด้วย 11 ตัวชี้วัด
4. ลดอัตราการกระทำผิดซ้ำ (Reduced Recidivism) ประกอบด้วย 2 ตัวชี้วัด
5. ผู้เสียหายและผู้ถูกกล่าวหาได้รับการคุ้มครองอย่างเหมาะสม (Appropriate Protection of Victims and the Accused) ประกอบด้วย 2 ตัวชี้วัด
6. ไม่มีผู้ต้องหาหรือจำเลยถูกจับกุมโดยไม่ได้กระทำความผิด (Do not have any Miscarriages of Justice) ประกอบด้วย 2 ตัวชี้วัด
7. ประชาชนให้ความเชื่อมั่น เชื่อถือ ศรัทธาในกระบวนการยุติธรรม (Ensured Trust in Justice) ประกอบด้วย 1 ตัวชี้วัด

ซึ่งการจัดเก็บข้อมูลตัวชี้วัดแบ่งออกเป็น 3 วิธี ได้แก่ 1) **การจัดเก็บข้อมูลจากประชาชน - PS (Public Survey)** จำนวน 3 ตัวชี้วัด 2) **การจัดเก็บข้อมูลผ่านข้อมูลสถิติทางทะเบียน - AD (Administrative Data**) จำนวน 14 ตัวชี้วัด และ  
3) **การจัดเก็บข้อมูลด้วยวิธีการสังเกตและการประเมินตนเอง - SA+OB (Self-Assessment and Observation)** จำนวน 4 ตัวชี้วัด โดยมีรายละเอียดตัวชี้วัด นิยาม วิธีการจัดเก็บ และแหล่งข้อมูลที่ใช้ในการจัดเก็บรายตัวชี้วัด ดังต่อไปนี้

| **ชุดตัวชี้วัด** | | **ตัวชี้วัด** | **นิยาม** | **วิธีการจัดเก็บ** | **แหล่งข้อมูล** |
| --- | --- | --- | --- | --- | --- |
| **R** | **ชุดที่ 1 ประชาชนรับรู้กฎหมายและสิทธิพื้นฐาน**  **(Rights and legal knowledge)** | ตัวชี้วัดที่ 1 (R1) สัดส่วนของประชาชนที่รับทราบช่องทางในการรับรู้สิทธิทางกฎหมาย และความรู้พื้นฐานในการเข้าถึงกระบวนการยุติธรรมได้โดยสะดวก | ประชาชนที่รับรู้กฎหมาย และสิทธิพื้นฐานความสามารถเข้าถึงกระบวนการยุติธรรมได้ สะท้อนให้ทราบถึงการรับรู้ ในกระบวนการยุติธรรมเพียงใด เมื่อเกิดเหตุแล้วทราบว่า ต้องไปติดต่อหรือประสานกับหน่วยงานใด | PS | ประชาชน |
| **E** | **ชุดที่ ๒ การควบคุมอาชญากรรมที่มีประสิทธิภาพ (Effective Crime Control)** | ตัวชี้วัดที่ ๒ (E1) อัตราอาชญากรรมต่อจำนวนประชากร ๑๐๐,๐๐๐ คน ลดลง | การกระทำใด ๆ ที่กฎหมายบัญญัติห้ามไว้ในสังคม ที่เกี่ยวกับชีวิต ร่างกาย และทรัพย์สิน | AD | สำนักงานตำรวจแห่งชาติ |
| ตัวชี้วัดที่ ๓ (E2) ความหวาดกลัวภัยอาชญากรรมของประชาชนลดลง | ความรู้สึกหวาดกลัวภัยอาชญากรรมของประชาชนทั้งทางร่างกาย ชีวิต และทรัพย์สิน | PS | ประชาชน |
| **G** | **ชุดที่ 3 กระบวนการยุติธรรมบนพื้นฐานการบริหารกิจการบ้านเมืองที่ดี**  **(Good governance justice)** | ตัวชี้วัดที่ ๔ (G1) จำนวนคดีและเรื่องร้องเรียนที่มีมูลและถึงที่สุดที่เกี่ยวข้องกับการปฏิบัติที่ขัดกับศักดิ์ศรีความเป็นมนุษย์ หรือ การละเมิดสิทธิขั้นพื้นฐานมีจำนวนลดน้อยลง | จำนวนคดีและผู้ร้องเรียนที่มีมูลถึงที่สุดเกี่ยวข้องกับการปฏิบัติที่ขัดกับศักดิ์ศรีความเป็นมนุษย์หรือการละเมิดสิทธิขั้นพื้นฐาน หลักสิทธิมนุษยชนตามหลักกติกากระบวนการยุติธรรมสากล เช่น สิทธิที่จะไม่ถูกจับกุม คุมขังโดยอำเภอใจ สิทธิในการแจ้งเหตุ และข้อกล่าวหาในการถูกจับกุม สิทธิในการสันนิษฐานว่าเป็น ผู้บริสุทธิ และสิทธิในการได้รับการปล่อยตัวชั่วคราว ฯลฯ เป็นต้น นอกจากนั้นหมายรวมถึง ต้องไม่มีการละเมิดสิทธิเด็ดขาดที่ไม่อาจถูกพักใช้ได้ (non-derogable rights) เช่น ไม่มีการฆาตกรรม  ไม่มีการทรมาน ไม่มีการบังคับบุคคลให้สูญหายโดยเจ้าหน้าที่รัฐ โดยต้องมีสัดส่วนจำนวนลดลง | AD | 1. สำนักงานคณะกรรมการสิทธิมนุษยชนแห่งชาติ 2. กรมคุ้มครองสิทธิและเสรีภาพ |
| ตัวชี้วัดที่ 5 (G2) หน่วยงานในกระบวนการยุติธรรมมีการกำหนดตัวชี้วัดที่สะท้อนความถูกต้องและเที่ยงธรรม | หน่วยงานในกระบวนการยุติธรรมมีการวิเคราะห์กระบวนการที่พึงประสงค์ ตามบทบาทหน้าที่ของแต่ละหน่วยงาน บทบาทที่พึงประสงค์ ประกอบด้วย  - มีความเที่ยงตรง (Fairness and Accuracy)  - การปฏิบัติหน้าที่หลักอย่างเต็มที่ตามกฎหมายและเป็นไปตามกระบวนการอันควร (Due Process)  - ไม่มีการเลือกปฏิบัติ  - มีความเป็นอิสระและเที่ยงธรรมไม่มีการแทรกแซงด้วยการทุจริตหรืออำนาจมิชอบ | SA+OB | 1. หน่วยงานนอกสังกัดกระทรวงยุติธรรม จำนวน 5 หน่วยงาน  2. หน่วยงานสังกัดกระทรวงยุติธรรม จำนวน 9 หน่วยงาน |
| ตัวชี้วัดที่ ๖ (G3) คดีที่มีการชี้มูลว่าเจ้าพนักงานของรัฐในกระบวนการยุติธรรมมีความบกพร่องในการปฏิบัติหน้าที่ การเลือกปฏิบัติ และ/หรือ การทุจริตหรือถูกแทรกแซงมีจำนวนลดลงเมื่อเทียบกับปีที่ผ่านมา | ความบกพร่องในการปฏิบัติหน้าที่ของผู้ปฏิบัติงานในหน่วยงานในกระบวนการยุติธรรมไม่ว่าจะเป็นการเลือกปฏิบัติ การทุจริต หรือการถูกแทรกแซงด้วยการทุจริตหรืออำนาจมิชอบ | AD | ข้อมูลความบกพร่องในการปฏิบัติหน้าที่ รวบรวมจาก   1. อ.ก.พ. กรม หรือ อ.ก.พ กระทรวง 2. สำนักงานคณะกรรมการข้าราชการตำรวจ (สง.ก.ตร.) 3. สำนักงานคณะกรรมการอัยการ 4. คณะกรรมการตุลาการศาลยุติธรรม (ก.ต.) และสำนักคณะกรรมการข้าราชการศาลยุติธรรม (ก.ศ.)   ข้อมูลการทุจริต รวบรวมข้อมูลจาก   1. สำนักงานคณะกรรมการป้องกันและปราบปรามการทุจริตแห่งชาติ (ป.ป.ช.) |
| ตัวชี้วัดที่ ๗ (G4) หน่วยงานที่เกี่ยวข้องมีการกำหนดระยะเวลามาตรฐานตามที่กำหนดไว้ในกฎหมายในแต่ละขั้นตอนการปฏิบัติงาน โดยมีระบบให้ประชาชนสามารถตรวจสอบติดตาม (Tracking) ได้ | ระยะเวลาที่มีการกำหนดตามกฎหมายเพื่อดำเนินคดีในกระบวนการยุติธรรมทางอาญา โดยพิจารณาจากระบวนการตั้งต้นที่หน่วยงานสืบสวนรับเรื่องร้องเรียนจนถึงศาลตัดสินคดีถึงที่สุด | AD | 1. สำนักงานตำรวจแห่งชาติ  2. สำนักงานอัยการสูงสุด  3. สำนักงานศาลยุติธรรม |
| ตัวชี้วัดที่ ๘ (G5) หน่วยงานในระบบกระบวนการยุติธรรมมีการกำหนดมาตรการเชิงรุกด้านการบริหารจัดการให้มีความโปร่งใสและแจ้งให้ประชาชนรับทราบ | มาตรการเชิงรุกด้านการบริหารจัดการ เป็นมาตรการที่หน่วยงานกำหนดขึ้น เพื่อให้ประชาชนผู้มีส่วนได้ส่วนเสียมีโอกาสรับรู้รับทราบกระบวนการ ขั้นตอนการบริหารโดยไม่ต้องร้องขอ และประชาชนได้รับบริการอย่างสะดวก เป็นธรรม แสดงถึงหน่วยงานมีความโปร่งใสตรวจสอบได้ | AD | 1. หน่วยงานนอกสังกัดกระทรวงยุติธรรม จำนวน 5 หน่วยงาน 2. หน่วยงานสังกัดกระทรวงยุติธรรม จำนวน 9 หน่วยงาน |
| ตัวชี้วัดที่ ๙ (G6) หน่วยงานมีมาตรการ/ระบบที่เอื้อต่อการป้องกันมิให้เกิดการเลือกปฏิบัติหรือผลประโยชน์ทับซ้อนในการปฏิบัติหน้าที่ เช่น ระบบการจ่ายสำนวนคดี | การที่ผู้เกี่ยวข้องในกระบวนการยุติธรรมรู้สึกว่าได้รับการปฏิบัติอย่างเท่าเทียมเป็นธรรมและไม่ถูกเลือกปฏิบัติจากเจ้าหน้าที่หรือหน่วยงาน หมายรวมถึงการเข้าถึงกระบวนการยุติธรรมได้อย่างเท่าเทียมไม่ถูกแบ่งแยก | AD | 1. หน่วยงานนอกสังกัดกระทรวงยุติธรรม จำนวน 5 หน่วยงาน 2. หน่วยงานสังกัดกระทรวงยุติธรรม จำนวน 9 หน่วยงาน |
| ตัวชี้วัดที่ ๑๐ (G7) หน่วยงานในกระบวนการยุติธรรมมีกระบวนการทบทวนและปรับปรุงประสิทธิภาพเรื่องข้อร้องเรียน | ประชาชน/ผู้มีส่วนเกี่ยวข้องสามารถประเมินประสิทธิภาพการทำงานทั้งระบบของกระบวนการยุติธรรมและสามารถนำไปสู่การปรับปรุงพัฒนาประสิทธิภาพเรื่องร้องเรียนได้ | AD | 1. หน่วยงานนอกสังกัดกระทรวงยุติธรรม จำนวน 5 หน่วยงาน 2. หน่วยงานสังกัดกระทรวงยุติธรรม จำนวน 9 หน่วยงาน |
| ตัวชี้วัดที่ 11 (G8) สัดส่วนของความเหมาะสมของทรัพยากรทั้งเครื่องมือ งบประมาณ และทรัพยากรมนุษย์กับภาระงาน | ความเหมาะสมเพียงพอของทรัพยากร ทั้งเรื่องบุคลากรและงบประมาณที่ได้รับมีการ  ใช้จ่ายอย่างสมเหตุสมผลและมีความสอดคล้องกับพันธกิจหรือภาระงาน | SA+OB | 1. หน่วยงานนอกสังกัดกระทรวงยุติธรรม จำนวน 5 หน่วยงาน 2. หน่วยงานสังกัดกระทรวงยุติธรรม จำนวน 9 หน่วยงาน |
| ตัวชี้วัดที่ 12 (G9) มีการวิเคราะห์และพัฒนาระบบทรัพยากรมนุษย์และการบริหารจัดการอย่างสม่ำเสมอ | การประเมินในหน่วยงานหรือความเหมาะสมในการปฏิบัติงานในกระบวนการทำงาน และมีการตรวจประเมินความเหมาะสมและขีดความสามารถของอุปกรณ์และเครื่องมือเครื่องใช้ในการปฏิบัติงาน และบุคลากรในการปฏิบัติงาน โดยสามารถใช้  ก.พ. กำหนด...  ผลการประเมินแบบรายงานการบริหารทรัพยากรบุคคลประจำปีของส่วนราชการระดับกรม  ตามแบบที่สำนักงาน ก.พ. กำหนด หรือการประเมินสถานะของหน่วยงานภาครัฐในการเป็นระบบราชการ ๔.๐ (PMQA) สำหรับหน่วยงานอิสระสามารถใช้ผลการประเมินตามที่หน่วยงานกำหนดได้ | SA+OB | 1. หน่วยงานนอกสังกัดกระทรวงยุติธรรม จำนวน 5 หน่วยงาน 2. หน่วยงานสังกัดกระทรวงยุติธรรม จำนวน 9 หน่วยงาน |
| ตัวชี้วัดที่ 13 (G10) หน่วยงานมีการจัดเก็บและบูรณาการข้อมูลกระบวนการยุติธรรมอย่างเป็นระบบ | หน่วยงานมีรูปแบบในการจัดเก็บข้อมูลและกระบวนงานในการจัดเก็บข้อมูลด้านกระบวนการยุติธรรมในรูปแบบดิจิทัล และมีการเชื่อมต่อข้อมูลกับหน่วยงาน  ทั้งภายในและภายนอก | SA+OB | - หน่วยงานนอกสังกัดกระทรวงยุติธรรม จำนวน 5 หน่วยงาน  - หน่วยงานสังกัดกระทรวงยุติธรรม จำนวน 9 หน่วยงาน |
| ตัวชี้วัดที่ ๑๔ (G11 )หน่วยงานมีการจัดทำการวิเคราะห์ประเมินค่าต้นทุนของกิจกรรมการเข้าถึงความยุติธรรม | ต้นทุนของกิจกรรมในการเข้าถึงความยุติธรรม เฉพาะในส่วนค่าใช้จ่ายของประชาชนที่เกิดขึ้นในการเข้าสู่กระบวนการยุติธรรมตั้งแต่เริ่มต้นจนคดีถึงที่สุด หมายรวมถึงค่าเดินทาง ค่าจ้างทนาย ค่าเอกสาร หลักทรัพย์ ประกันตัวเพื่อต่อสู้คดี และค่าใช้จ่ายอื่น ๆ ที่เกี่ยวข้อง | AD | 1. สำนักงานตำรวจแห่งชาติ  2. สำนักงานอัยการสูงสุด  3. สำนักงานศาลยุติธรรม  4. กรมคุ้มครองสิทธิและเสรีภาพ  5. สำนักงานกองทุนยุติธรรม |
| **R** | **ชุดที่ ๔ การกระทำผิดซ้ำลดลง**  **(Reduced recidivism)** | ตัวชี้วัดที่ ๑๕ (RE1)  ร้อยละของผู้พ้นโทษที่กลับมากระทำผิดซ้ำลดลง | ผู้ที่เคยทำผิดและได้รับโทษตามคำพิพากษา กลับมากระทำผิดซ้ำในทุกประเภทคดีมีอัตราลดลง  **หมายเหตุแนบท้ายคำนิยาม**  กรมราชทัณฑ์ : ผู้ต้องขังที่ถูกปล่อยตัวออกจากเรือนจำไปแล้วทั้งกรณีพ้นโทษแบบมีเงื่อนไขและไม่มีเงื่อนไขในช่วงปีงบประมาณนั้น ๆ แล้วหวนกลับมากระทำผิดซ้ำโดยถูกส่งตัวเข้าเรือนจำอีกครั้ง ทั้งในกรณีผู้ต้องขังระหว่างพิจารณาคดี และผู้ต้องขังภายในระยะเวลาช่วงหนึ่งที่กำหนดไว้หลังการปล่อยตัว  กรมคุมประพฤติ : ผู้ที่พ้นคุมประพฤติด้วยดี และกลับมากระทำผิดซ้ำภายในระยะเวลา 3 ปี  กรมพินิจและคุ้มครองเด็กและเยาวชน : เด็กและเยาวชนที่ได้รับการปล่อยตัวจากศูนย์ฝึกและอบรมเด็กและเยาวชน แล้วถูกตำรวจจับกุมและดำเนินคดีในคดีใหม่ในระยะเวลา 1 ปี หลังจากได้รับการปล่อยตัว โดยพิจารณาตรวจสอบจากฐานข้อมูลของกองทะเบียนประวัติอาชญากรรม (ทว.) สำนักงานตำรวจแห่งชาติ | AD | 1. กรมราชทัณฑ์  2. กรมคุมประพฤติ  3. กรมพินิจและคุ้มครองเด็กและเยาวชน |
| ตัวชี้วัดที่ ๑๖ (RE2)  ร้อยละ/สัดส่วนของผู้พ้นโทษที่สามารถกลับไปดำเนินชีวิตในสังคมได้อย่างปกติสุข | ผู้พ้นโทษมีการดำรงชีวิตที่เหมาะสม มีการศึกษาและ/หรืองานทำที่ชอบด้วยกฎหมายหลังพ้นโทษ  **หมายเหตุแนบท้ายคำนิยาม**  กรมราชทัณฑ์ : นักโทษหลังพ้นโทษที่สามารถกลับไปดำเนินชีวิตในสังคมได้ หมายถึง จำนวนผู้พ้นโทษที่ได้รับการติดตามทั้งหมดโดยมี 3 องค์ประกอบ ได้แก่ (1) การเรียนหนังสือหรือการมีงานทำ (2) มีที่อยู่เป็นหลักแหล่ง และปลอดภัย (3) มีสัมพันธาภพที่ดีกับครอบครัว/ชุมชน  กรมพินิจและคุ้มครองเด็กและเยาวชน : เด็กและเยาวชนที่สามารถดำเนินชีวิตในสังคมได้อย่างปกติสุข หมายถึง จำนวนเด็กที่ติดตามให้สามารถกลับไปดำเนินชีวิตในสังคมภายใต้เงื่อนไข ครบทั้ง 5 ด้าน ดังนี้ (1) เรียนหนังสือ/มีงานทำ (2) มีที่อยู่อาศัยเป็นหลักแหล่งและปลอดภัย (3) มีสัมพันธภาพที่ดีกับครอบครัว/ชุมชน (4) มีการคบเพื่อนที่ดี (5) มีการใช้เวลาให้เป็นประโยชน์ | AD | 1. กรมราชทัณฑ์  2. กรมคุมประพฤติ  3. กรมพินิจและคุ้มครองเด็กและเยาวชน |
| **A** | **ชุดที่ ๕ ผู้เสียหายและผู้ถูกกล่าวหาได้รับการคุ้มครองอย่างเหมาะสม**  **(Appropriate protection of victims and the accused)** | ตัวชี้วัดที่ ๑๗ (A1)  สัดส่วนการคุ้มครองดูแล ผู้เสียหาย/เหยื่ออาชญากรรมและชดเชยความเสียหาย โดยได้รับการชดเชยเยียวยาจากภาครัฐมีจำนวนเพิ่มมากขึ้น | ผู้เสียหาย/เหยื่ออาชญากรรม ได้รับการปกป้องคุ้มครองและให้การได้รับความช่วยเหลือ ชดเชย เยียวยา โดยจำแนกลักษณะ (Characteristics) ของเหยื่อและผู้เสียหายในคดีอาชญากรรมที่เข้าข่าย ในประเภทความผิด ๒ ลักษณะ  ๕ ประเภท อ้างอิงตามมาตรา ๑๙ ของพระราชบัญญัติค่าตอบแทนผู้เสียหายและค่าตอบแทน และค่าใช้จ่ายให้แก่จำเลยในคดีอาญา พ.ศ. ๒๕๔๔ | AD | สำนักงานช่วยเหลือทางการเงินแก่ผู้เสียหายและจำเลยในคดีอาญา  (กรมคุ้มครองสิทธิและเสรีภาพ) |
| ตัวชี้วัดที่ ๑๘ (A2)  จำนวนผู้ที่ถูกจับกุม และภายหลังได้รับการปล่อยตัว เนื่องจากมีการพิสูจน์ว่าไม่มีความผิด ที่ได้รับเงินชดเชยเยียวยาจากภาครัฐ | ผู้ที่ถูกจับกุมโดยที่ไม่ได้กระทำความผิด และได้รับการพิสูจน์ ตรวจสอบแล้วว่าไม่ได้กระทำผิด ได้รับการชดเชย เยียวยาจากภาครัฐอย่างเหมาะสม | AD | สำนักงานช่วยเหลือทางการเงินแก่ผู้เสียหายและจำเลยในคดีอาญา  (กรมคุ้มครองสิทธิและเสรีภาพ) |
| **D** | **ชุดที่ ๖ ไม่มีผู้ต้องหา/จำเลยที่ถูกจับกุมโดยไม่ได้กระทำผิด**  **(Do not have any miscarriages of justice)** | ตัวชี้วัดที่ ๑๙ (D1)หน่วยงานมีมาตรการในการตรวจสอบ เพื่อป้องกันการจับกุมผู้ต้องหา/จำเลย โดยไม่ได้กระทำความผิด | ไม่มีผู้ต้องหาหรือจำเลยที่ถูกจับกุมโดยไม่ได้กระทำความผิด โดยหน่วยงานสืบสวนสอบสวน จับกุม และมีมาตรการ ขั้นตอน วิธีการที่ชัดเจนในการรวบรวมเอกสารพยานหลักฐาน ในการดำเนินคดีกับผู้ต้องหา | AD | สำนักงานตำรวจแห่งชาติ |
| ตัวชี้วัดที่ ๒๐ (D2)  จำนวนคดีที่มีความรื้อฟื้นขึ้นมาเนื่องจากพบว่ามีการจับกุมผู้ต้องหา/จำเลย โดยไม่ได้กระทำความผิด | ไม่มีผู้ต้องหาหรือจำเลยที่ถูกจับกุมโดยไม่ได้กระทำความผิด (จำนวนคดีที่รื้อฟื้นขึ้นมาและมีการพิจารณาตรวจสอบโดยศาลภายหลังว่ามีข้อเท็จจริงที่ผู้ต้องหาไม่ได้กระทำความผิดและถูกจับหรือคุมขัง อันสะท้อนประสิทธิภาพของกระบวนการยุติธรรม) | AD | สำนักงานศาลยุติธรรม |
| **ET** | **ชุดที่ 7 ประชาชนให้ความเชื่อมั่น เชื่อถือ ศรัทธาในกระบวนการยุติธรรม**  **(Ensures trust in justice)** | ตัวชี้วัดที่ 21 (ET1)  ร้อยละของประชาชนที่มีความเชื่อมั่นในประสิทธิภาพของกระบวนการยุติธรรมในภาพรวม | เมื่อกระบวนการยุติธรรมได้ทำหน้าที่อย่างเต็มที่ เป้าหมายเพื่อให้ประชาชนมีความเชื่อมั่นและไว้วางใจต่อกระบวนการยุติธรรม เป็นตัวชี้วัดที่แสดงให้เห็นว่าประชาชนให้ความเชื่อมั่นและไว้วางใจต่อกระบวนการยุติธรรม | PS | ประชาชน |

**หมายเหตุ** หน่วยงานในกระบวนการยุติธรรม 14 หน่วยงาน ตามการจัดเก็บข้อมูลตัวชี้วัดฯ ประกอบด้วย หน่วยงานอิสระ จำนวน ๕ หน่วยงาน และ หน่วยงานสังกัดกระทรวงยุติธรรม จำนวน ๙ หน่วยงาน ดังนี้

หน่วยงานอิสระ ( ๕ หน่วยงาน)

๑. สำนักงานศาลยุติธรรม

๒. สำนักงานอัยการสูงสุด

๓. สำนักงานตำรวจแห่งชาติ

๔.สำนักงานป้องกันและปราบปรามการทุจริตแห่งชาติ (ป.ป.ช.)

๕. สำนักงาน ปปง.

หน่วยงานสังกัดกระทรวงยุติธรรม (๙ หน่วยงาน)

๑. สำนักงานปลัดกระทรวงยุติธรรม

๒. สำนักงานกิจการยุติธรรม

๓. กรมสอบสวนคดีพิเศษ

๔. สถาบันนิติวิทยาศาสตร์

๕. กรมคุ้มครองสิทธิและเสรีภาพ

๖. กรมคุมประพฤติ

๗. กรมพินิจและคุ้มครองเด็กและเยาวชน

๘. กรมราชทัณฑ์

๙. สำนักงาน ป.ป.ส.